ชิลเซนา

ชิลเซนา (; ) อาจเรียกเป็น ชิลซีนา หรือ เชเฮลซีนา เป็นแนวเขาที่ยื่นออกไปทางตะวันตกของเมืองกันดาฮาร์ ที่มาของชื่อมาจากบันไดหินสี่สิบขั้นนำขึ้นสู่ยอดหินโขด โดยให้ทัศนียภาพที่ตระหง่านตาของนครกันดาฮาร์ ชิลเซนาตั้งอยู่ทางด้านเหนือของป้อมปราการเก่าของเมืองกันดาฮาร์เก่าที่ถูกทำลายโดยนอเดร์ชอฮ์แอฟชอร์แห่งเปอร์เซียเมื่อ ค.ศ. 1738British Library Online การแกะสลักบันไดได้รับมอบหมายจากจักรพรรดิบาบูร์ ต่อมามีการจารึกเกี่ยวกับการพิชิตของจักรพรรดิบาบูร์ (ค.ศ. 1526-1530) ที่ชิลเซนาจำนวนมาก ซึ่งเห็นได้ชัดว่าแกะสลักโดยจักรพรรดิหุมายูง พระราชโอรส

ชิลเซนาเป็นที่รู้จักจากการค้นพบศิลาจารึกสองภาษากันดาฮาร์ของพระเจ้าอโศกตั้งอยู่ที่เชิงเขา ซึ่งยังอยู่ที่ลานโล่งบนเชิงเขา การปรากฏตัวของจารึกนี้ที่ชิลเซนาช่วยยืนยันการมีตัวตนของประชากรชาวกรีกในบริเวณใกล้เคียงเมื่อศตวรรษที่ 3 ก่อนคริสตกาล เช่นเดียวกับขอบเขตการควบคุมของพระเจ้าอโศก ซึ่งเชื่อกันว่าได้รวมเอากันดาฮาร์และภูมิภาคอาราโคเซีย

อ้างอิง

Category:กันดาฮาร์